Κρανίδι, 29.10.2020

Ανακοίνωση

ΘΕΜΑ : Ολιγοήμερη διακοπή υπηρεσιών του προγράμματος «Βοήθεια στο Σπίτι»

Έπειτα από προγραμματισμένο προληπτικό έλεγχο που διεξήχθη στις εργαζόμενες του προγράμματος «Βοήθεια στο Σπίτι» βρέθηκε ‘’ασθενώς θετική’’ μία υπάλληλος.

Αμέσως και οι υπόλοιπες υπάλληλοι, βάσει των οδηγιών που έδωσε ο ΕΟΔΥ τέθηκαν σε περιορισμό για την διασφάλιση της δημόσιας υγείας και έγιναν επαναληπτικά τεστ βάσει του πρωτοκόλλου, όπου η εν λόγω υπάλληλος βρέθηκε αρνητική όπως και οι υπόλοιπες εργαζόμενες.

Για την αποφυγή μετάδοσης και εξάπλωσης του κορωνοϊού και την διαφύλαξη της δημόσιας υγείας το πρόγραμμα «Βοήθεια στο Σπίτι» αναστέλλει την λειτουργία του έως την 05.11.2020, και αφού πραγματοποιηθούν εκ νέου έλεγχοι και δεν διαπιστωθεί κάποιο πρόβλημα, θα λειτουργήσει ξανά στο ακέραιο το πρόγραμμα «Βοήθεια στο Σπίτι» .

Ο Δήμαρχος

Γιάννης Γεωργόπουλος